‘‘મહાત્મા જે શ્રી અખંડાનંદ વર્ણી સદ્‌ગુણોની ખાણ હતા. રૂડી બુદ્ધિવાળા જ્ઞાનીપુરૂષોમાં તે સર્વોત્તમ ગણાતા તેઓ સહજ શાંત, ધીર અને કોમળ સ્વભાવના હતા. અક્ષરાધિપતિ પુરુષોત્તમની ભક્તિમાં એક નિષ્ઠા હતી. સર્વોપકારી સાધારણ જનતાને સમજણ આપવામાં ચતુર અને વૈરાગ્યને લીધે તેની ઘણી શોભા હતી. ભગવાન શ્રીહરિના ચરિત્ર સાંભળવામાં તેમને રાગ હતો. આ દુનિયામાં તેઓ સાધુતાની તો ચરમ સીમારૂપ હતા. ગુણોથી શ્રેષ્ઠ તેઓ અક્ષર પુરૂષથી પર શ્રીહરિનું યથાર્થ માહાત્મ્ય પૂર્ણ રીતે સમજતા હતા. તે સમજણ પણ શ્રીહરિની કૃપાથી તેમને પ્રાપ્ત થઈ હતી.’’